Hei taas! Kiva, että olette taas kanssani täällä.
Nyt tahtoisin puhua siitä, mitä sisäinen parantuminen on.
Kun katsomme Jesajan kirjasta -
lukua 61, -
tämä on sama, minkä Jeesus luki Luuk. 4:18―19:ssä.
"Herran Henki on minun päälläni, -
sillä hän on voidellut minut julistamaan evankeliumia köyhille; -
hän on lähettänyt minut saarnaamaan vangituille vapautusta -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta".
Jesaja jatkaa vielä: "lohduttamaan kaikkia murheellisia, -
panemaan Siionin murheellisten päähän ― antamaan heille ―
juhlapäähineen tuhkan sijaan, iloöljyä murheen sijaan, -
ylistyksen vaipan masentuneen hengen sijaan; -
ja heidän nimensä on oleva "vanhurskauden tammet", -
"Herran istutus", hänen kirkkautensa ilmoitukseksi."
Kun Charles Kraft rukoili kanssani, -
paranin sisäisesti tasolla, jota en pitänyt mahdollisena.
Sisäinen ihmiseni parani.
Mielessäni, tahdossani, tunteissani ja sielussani oli alueita, -
joita vihollinen, synti ja jopa äitini tekemät asiat olivat haavoittaneet.
Ne vaikuttivat minuun ja tekivät minusta demonien vaivaaman.
Betty Tapscott on määritellyt hyvin sisäisen parantumisen.
Joskus sitä kutsutaan syvän tason parantumiseksi.
Sisäinen parantuminen tai syvän tason parantuminen on tätä: -
"Koko ihmisen paranemiseen tähtäävää työtä Hengen voimassa.
Koska suurin osa sairauksista liittyvät tiiviisti -
emotionaalisen ja hengellisen alueen haavoihin, -
sisäinen parantaminen keskittyy niihin.
Siinä Kristuksen voima koskettaa vaurioituneita juuria.
Koska ne ovat usein muistoina, joita kannetaan usein tiedostamatta, -
sisäisessä parantamisessa keskitytään erityisesti muistojen parantumiseen.
Yleisiä ongelmia ovat anteeksiantamattomuus, -
viha ja katkeruus, kuten minulla, hylkäämiskokemus, -
huono itsetunto, pelko, murehtiminen ja seksuaalialueen ongelmat.
Olen tavannut vain yhden terveen ihmisen, ja Hän on Jeesus.
Luonamme on käynyt kaikenlaisia ihmisiä. Meillä kaikilla on haavoja.
Meille on tehty syntiä. Olemme itse tehneet sitä.
Olemme saaneet siipeemme ihmisten tekojen tai olosuhteiden takia.
Kuten Jeesus sanoi Jes. 61:ssä eli Luuk. 4:18―19:ssä, -
Hän haluaa parantaa.
Miten Hän sen tekee? Pyhän Hengen voimalla. Missä?
Muistossa, haavassa tai muiston herättämässä reaktiossa.
Niin Charles Kraft teki, kun hän vei minut hedelmöittymisestä syntymään.
Tahtoisin nyt rukoilla puolestasi.
Etsi mukava paikka, jossa saat olla rauhassa.
Tässä menee 15―20 minuuttia.
Voit vaikka sulkea silmäsi.
Rukoilemme hedelmöittymisestä syntymään.
Se on hyvin tärkeä aika elämässäsi.
Ojenna molemmat kätesi kämmenet ylöspäin.
Yritä muistella, millaista oli, -
samalla kun rukoilemme.
Herra Jeesus, pyydän, että laitat oikealle kädellesi munasolun, -
jonka valitsit äidin satojen munasolujen joukosta tehdäksesi siitä ihmisen.
Laitamme Jeesuksen Kristuksen ristin ja tyhjän haudan -
munasolun ja kaiken sellaisen välille, mikä tuli äidistä ja ei ole Sinusta.
Katkaisemme kirousten, köyhyyden ja tuomion voiman, -
samoin vihan, riippuvuuksien, sairauden, syövän, -
katkeruuden, kiukun, vihan, noituuden, -
masennuksen ja itsemurhan voiman.
Kaiken sellaisen, mikä tuli vihollisesta ja mikä ei ole Jumalasta.
Ja me siunaamme kaikkea, mikä tuli Jumalalta äidin kautta.
Siunaamme tätä munasolua Jeesuksen pyhässä nimessä.
Ja vasemmalle kädellesi laita valitsemasi siittiö, -
josta tämä henkilö kehittyi isänsä puolelta.
Laitamme Jeesuksen ristin ja tyhjän haudan -
isän ja kaiken sellaisen hänestä tulleen, joka ei ole Jumalasta, -
ja siittiön väliin. Katkaisemme noituuden ja kuoleman voiman, -
samoin itsemurhan, raivon, vihan, dominoinnin, -
riippuvuuksien, kaikenlaisen kivun ja kärsimyksen, -
itseinhon, itsensä hylkäämisen, masennuksen, -
köyhyyden, kaikenlaisten kirousten voiman, -
ja murramme sen nyt.
Siunaamme kaikkea, mikä tuli Jumalalta henkilöön isän kautta.
Herra, yhdistit munasolun ja siittiön. Laita kätesi yhteen.
Herra, me siunaamme tämän uuden vauvan hedelmöittymistä.
Sinä määräsit hänen olemisensa ennen aikojen alkua.
Siunaamme tätä vauvaa, jota kudot hänen äitinsä kohdussa.
Siunaamme ensimmäistä kuukautta, -
jolloin solut jakautuvat.
Ja me siunaamme kohtua, jonka valitsit. Siunaamme äitiä -
ensimmäisen kuukauden aikana.
Yleensä äiti huomaa raskauden vasta sen jälkeen.
Usein äidit eivät halua tulla raskaaksi. Ehkä se ei juuri silloin sopisi -
esimerkiksi taloudellisesti. Ehkä äiti ei ollut aviossa.
Hän koki häpeää tai syyllisyyttä tai tunsi olevansa ansassa.
Hän saattaa hyljeksiä vauvaa.
Mutta, Jeesus, haluat, että vauva elää.
Murramme kaiken, mikä tulee äidistä, ensimmäisenä kuukautena: -
hylkäämisen, vihan, inhon, vastenmielisyyden, häpeän -
tämän vauvan yltä.
Siunaamme vauvan ensimmäistä kuukautta.
Jeesus, kasvata lapsi toiselle kuukaudelle.
Toisen kuukauden aikana mies usein saa tietää, että hänestä tulee isä.
Ja paljon niin kuin moni äiti, isäkään ei ehkä halunnut lasta.
Kenties se ei ollut taloudellisesti hyvä aika, -
tai ehkä hän ei ollut naimisissa. Hän kokee jääneensä jumiin.
Kenties hän alkaa hyljeksiä tai yrittää saada äidin tekemään abortin.
Mitä ikinä tapahtuikin, katkaisemme kaikenlaisen kielteisyyden, vihan -
tai hylkäämisen voiman lapsen yltä.
Murramme sen voiman Jeesuksen nimessä. Puhumme paranemista, -
ennallistamista ja siunausta toiseen kuukauteen.
Luotamme Sinuun, Jeesus. Kasvata vauva kolmannelle kuukaudelle.
Nyt ehkä myös sukulaiset saavat tietää, että vauva on tulossa.
Kenties he eivät halua vauvaa tänne.
Tai kenties äiti tai isä ovat yhä ajatusta vastaan.
Kenties demoniset voimat yrittävät vanhempien hengenperintönä -
tappaa tai vammauttaa lapsen.
Murramme kaiken demonisen toiminnan -
sekä sukulaisilta tai vanhemmilta tulevan hylkäämisen voiman.
Siunaamme kolmatta kuukautta Jeesuksen pyhässä nimessä.
Jeesus, me luotamme sinuun.
Kasvata vauva neljännelle kuukaudelle.
Neljännellä kuukaudella vauvat pystyvät jo kuulemaan.
He osaavat jo erottaa äidin ja isän äänen toisistaan.
Jos he kuulivat tappelun tai riitelyn ääniä, -
kovia tai säpsäyttäviä, pelottavia ääniä, -
me puhumme paranemista lapselle neljännellä kuukaudella.
Siunaamme neljättä kuukautta Jeesus-nimessä.
Katkaisemme vanhempien demonisen toiminnan.
Kenties he ovat mukana jossain kultissa tai väärässä uskonnossa.
Murramme sen voiman vauvan yltä neljäntenä kuukautena.
Siunaamme neljättä kuukautta. Kasvata lapsi viidennelle kuukaudelle.
Kenties äiti voi pahoin tai raskausaika on hyvin vaikea.
Äiti on järkyttynyt tai hänellä on ihmissuhdeongelmia.
Hän on vereslihalla ja kärsii.
Ja jos vauvaan vaikuttaa jokin ulkopuolinen asia -
tai vanhempien tai muiden ihmisten tunteet ja rikkinäisyys, -
murramme niiden voiman -
ja julistamme paranemista ja ennalleen asettamista viidennellä kuukaudella.
Jeesus, kasvata hänet kuudennelle kuukaudelle.
Miltä tuntuu kuudennella kuukaudella?
Jos jossakin kohdassa alkaa tuntua, että pitää antaa anteeksi jollekulle, -
anna anteeksi. Pyydä Jeesusta antamaan anteeksi, -
mitä ikinä tunnet tai koet.
Julistamme terveyttä ja elämää kuudennen kuun ylle -
ja siunauksia kuudennessa kuussa.
Murramme demonisen toiminnan voiman kuudennella kuukaudella.
Kasvata lapsi seitsemännelle kuukaudelle.
Miltä tuntuu seitsemännellä kuulla?
Rakenna ja kasvata edelleen.
Tässä vaiheessa vauva kasvaa vauhdilla.
Jos kasvu jatkuisi näin, siitä tulisi elefantti.
Herra hidastaa kasvua. Kaikki tarvittava on jo kehittynyt -
kuudennen ja seitsemännen kuun välillä.
Vauva on jo täysin kehittynyt. Tarvitaan vain pientä hienosäätöä ja kasvua.
Siunaamme seitsemättä kuukautta. Katkaisemme vihollisen hyökkäykset.
Jeesus, kasvata vauva kahdeksannelle kuukaudelle.
Äidin olo alkaa tuntua jo tukalalta.
Kenties hän on epävarma ulkonäkönsä suhteen.
Murramme kaikenlaisen kielteisyyden ja hylkäämisen -
ja äidin ongelmien voiman Jeesus-nimessä.
Siunaamme vauvaa kahdeksannella kuulla.
Jeesus, kasvata hänet yhdeksännelle kuulle.
Kaikki on valmista.
Äidin keho valmistautuu synnytykseen.
Siunaamme yhdeksättä, viimeistä kuukautta.
Jos vauva pelkää tai jos äiti pelkää synnytystä, -
otamme pelon pois Jeesuksen nimessä. Tuo täydellinen rakkautesi.
Se, että henkilö on nyt olemassa, osoittaa, että olit siellä ja varjelit.
Vihollinen halusi varmaan tuhota vauvan, mutta et antanut sen.
Varjelit raskautta loppuun saakka. Vauva syntyy pian.
Jeesus oli paikalla syntymässäsi kuten hedelmöityksessäsi.
Hän oli kanssasi joka päivä yhdeksän kuukautta.
Hän teki sinut äitisi kohdussa.
Nyt Hän on läsnä syntymässäsi. Hän katselee, kun synnyt.
Sinä tulet maailmaan, ja Jeesus ottaa sinut syliinsä.
Hän ottaa sinut. Tule vain Jeesuksen luo.
Tule Jeesuksen luo nyt.
Jos tuntuu, että et haluaisi tai sinua pelottaa, Jeesus, auta vauvaa.
Toki vauva tuli ulos, sillä hän on nyt täällä, aikuisena, -
mutta Herra, auta lasta tulemaan.
Sillä lailla.
Jeesus, auta sitä, joka pelkää tai joka ei haluaisi.
Auta häntä syntymään. Jeesus, ota hänet syliisi.
Siunaa vauvaa.
Katkaisemme sielun siteet äitiin.
Ota vauva syliisi ja pidä häntä rintaasi vasten.
Katso Jeesuksen kasvoihin, miten Hän iloitsee siitä, -
että sinä olet tullut maailmaan. Olet taideteos.
Olet Hänen mestariteoksensa. Hän iloitsee sinusta, -
sillä sinä selviydyit. Olet täällä.
Jeesus, vihi lapsi Isälle taivaassa.
Isä, vuodata siunauksesi ja rakkautesi vauvan ylle.
Jeesus, me luotamme Sinuun.
Jeesus, laske vauva äitinsä syliin.
Laita käsivartesi äidin ja vauvan ympärille.
Paranna suhde äidin kanssa.
Jos lapsen pitää antaa anteeksi äidille, anna anteeksi äidille.
Jeesus, kätke äitisuhteen haavat, kivut ja kärsimyksen omiin haavoihisi -
ja siunaa äidin ja lapsen suhdetta.
Me luotamme Sinuun.
Ota vauva, rakasta vauvaa -
ja laske vauva isän syliin.
Laita käsivartesi molempien ympärille. Eheytä tämä suhde.
Jos koet tarvetta antaa anteeksi isälle, anna hänelle anteeksi.
Jeesus, eheytä suhde. Kätke kivut, kärsimykset ja hylkäämisen haavoihisi.
Anna tilalle hyväksyntäsi ja täydellisen rakkautesi, joka karkottaa pelon.
Herra, Jeesus, me luotamme Sinuun.
Ota vauva syliisi ja vuodata rakkautesi hänen ylleen.
Jeesuksen pyhässä nimessä, siunaa vauvaa.
Ja nyt sinä aikuisena mene sellaiseen hetkeen, jonka Jeesus näyttää -
vauva-ajaltasi. Ota itsesi syliisi.
Mitä ajattelet vauvasta?
Mitä vauva ajattelee sinusta?
Pitääkö sinun antaa anteeksi vauvalle vai vauvan sinulle? Tee niin.
Jeesus, ota molemmat syliisi ja paranna suhde itsensä kanssa.
Lisää, Herra. Mene syvemmälle, Jeesus.
Siunaa heitä, Jeesus. Siunaa tätä henkilöä.
Lausu siunauksia vauvalle.
Sano hänelle, että suojelet, rakastat ja siunaat häntä -
elämäsi kaikkina päivinä.
Rukoile ja siunaa lasta.
Rukoile ja siunaa itseäsi.
Ota vauva itsesi sisimpään.
Herra Jeesus, haluamme antaa Sinulle kaiken kunnian.
Kuolemasi ja ylösnousemuksesi kautta me paranemme.
Istut taivaallisissa ja rukoilet puolestamme.
Lisäksi asut meissä ja muutat sisäistä olemustamme -
Sinun kaltaisuuttasi kohti.
Muutat sisimpäämme kirkkaudesta kirkkauteen.
Siunaa ihan jokaista katsojaa -
rakastavalla läsnäolollasi Jeesuksen nimessä, rukoilen.
Kuinka moni teistä näki vauvan?
Kuinka moni tunsi vauvan? Moniko näki Jeesuksen rakastavan vauvaa?
Välillä ihmiset eivät tunne mitään, välillä taas ihmiset tuntevat paljonkin.
Tämä harjoitus on vienyt minua joka kerta lähemmäs Jeesusta.
Olen tajunnut, mitä Hän teki hyväkseni luodessaan minut.
Hän on luonut sinut.
Olet Jumalan luoma tiettyä tarkoitusta varten: tuoda Hänelle kunniaa -
ja nauttia Hänestä ikuisesti. Ei tarvitse odottaa taivaaseen asti, -
jotta voi alkaa nauttia Herrasta. Voit iloita Herrasta jo nyt.
Voit rakastaa Häntä jo nyt, ja Hän antaa armoa, kun sinulla on vaikeaa.
Muista: Rakasta Jumalaa koko sydämestä, mielestä, sielusta -
ja voimasta. Eli miten ajattelee, ajattelee, tuntee.
Kaikki, mitä olet. Koko sielu rakastaa Jumalaa.
Ja rakasta lähimmäistä niin kuin itseäsi.
Itsensä rakastamiseen tarvitsee Jumalan armoa.
Täytyy antaa itselleen anteeksi. Hyvin moni kristitty ei ole tehnyt niin.
He ovat hyvin ankaria itseään kohtaan.
Osoita itsellesi samanlaista armoa kuin osoittaisit lähimmäiselle.
Kun on parantunut ja eheytynyt, itsensä rakastaminen ei ole egoistista.
Mitä on rakkaus? Rakkaus on sitä, -
että haluaa toiselle parasta.
Sinun tulisi haluta itsesi parasta. Mitä se on?
Vaeltaa Jeesuksen neuvossa.
Parasta sinulle on Jeesus.
Anna itsellesi lahja: Rakasta Jeesusta. Anna itsellesi anteeksi -
ja astu sovitettuun suhteeseen Herran kanssa.
Ja Hän antaa sinulle armoa antaa anteeksi sellaisille, -
joille on vaikea antaa anteeksi, kuten esimerkiksi naapurini.
Sain armoa häntä kohtaan. Hänen nimensä oli Rose.
Rosen on vielä tehtävä töitä.
Naapurustossamme oli toinen naapuri, joka oli aivan kamala.
Mies uhkasi meitä. Hän pidätytti vaimoni.
Hän oli hakannut ihmisiä. Hän oli uhannut tappaa.
Emme voineet muuta kuin rukoilla. "Voineet muuta..." Me rukoilimme.
Rukoilimme 2―3 vuotta.
Olin kokouksessa. Kun hän oli kokouksessa, -
meidän piti joskus soittaa poliisit yhteisökokoukseen.
Hän tuli kokoukseen. Olimme rukoilleet miehen puolesta pari vuotta.
Hän oli aivan rauhallinen.
Kokouksen aikana Herra sanoi minulle: "Mene kättelemään miestä."
Kokouksen jälkeen menin hänen luokseen ja ojensin käteni.
Hän tarttui siihen, katsoi minuun ja sanoi: -
"Gary, anna anteeksi ne kaikki kamalat asiat, mitä olen sinulle tehnyt."
Vau! Se oli uskomatonta.
Laskin käteni hänen olkapäälleen ja siunasin häntä Jumalan läsnäololla -
ja anteeksiannolla. Kysyin hänen nuoresta tyttärestään.
Hän kertoi, että tyttärellä on aivokasvain -
eikä tiedetä, miten tyttären käy.
Lupaisin, että rukoilemme.
Jumalan läsnäolo oli hyvin voimallinen.
Mies oli muslimi. Hän ei ollut vielä valtakunnassa.
Sanoin "vielä". Kun lähdin hänen luotaan, -
Ylläni oli vahva Jumalan läsnäolo.
Näethän.
Olimme uhranneet rukousta kahden vuoden ajan.
Tämä oli sen hedelmää.
Jatkan rukousta, niin että hän tulee vielä Jumalan valtakuntaan.
Siunaa itseäsi, rakasta itseäsi -
ja anna itsesi Jeesukselle.
Siunaa vihamiehiäsi. Siunaa naapureitasi.
Rukoile heidän puolestaan. Osoita heille Jeesuksen rakkautta.
Jeesuksen rakkaus on maailman voimallisin asia.
Mistä sen tietää? Jeesuksen kuolemasta ja ylösnousemuksesta, -
voimakkaimmasta asiasta ihmiskunnan historiassa.
Jumala laskeutui maan päälle. Hän antoi ainoan Poikansa, -
joka kuoli puolestamme mutta nousi meidän takiamme.
Nyt Hän istuu Isän oikealla puolella ja esirukoilee puolestasi.
Hän rukoili minun puolestani, ennen kuin löysin Kristuksen.
Äitini rukoili kymmenen vuotta. Rukouksilla oli vaikutus.
Jeesus rukoilee puolestasi tälläkin hetkellä.
Rukoile Hänen kanssaan, että rukoilisit Hänen tahtoaan ja ajatuksiaan -
ja rukoilisit ikuisuutta nykyhetkeen.
Vihollinen haluaa, että katselisimme vain elämäämme taaksepäin -
ja olisimme jumissa menneisyydessä. Meidän täytyy jättää mennyt taakse.
Se on muistojen paranemista. Annamme sen Jumalalle.
Ja sitten rukoilemme Jeesusta, ja Hän tuo ikuisuuden nykyhetkeen.
"Tulkoon valtakuntasi, tapahtukoon tahtosi -
Garyssa, sinussa, niin kuin taivaissa."
Ikuisuus nykyhetkeen. Siinä me elämme. Raamattu sanoo, -
että meidät on jo asetettu taivaallisiin Hänen kanssaan.
Nimeni on kirjoitettu Karitsan Elämän kirjaan.
Sen vuoksi minulla on valta tehdä sitä, mitä Jeesuskin teki.
Voin vastustaa demoneja, tuoda paranemisen ja ennallistamisen.
Voin tuoda sovituksen ja anteeksiannon.
Jeesus toimii minussa ja kauttani tehdäkseen tahtonsa, -
ihan niin kuin naapureissani ja musliminaapurissani.
Sinäkin pystyt siihen. Miksi? Koska se on Jumalan tahto.
Kun tekee Herran tahdon, on parhaimmassa turvassa.
Ja silloin kantaa Jumalan valtakunnan hedelmää -
oman perheen elämässä -
sekä naapurien, yhteisön ja ehkä jopa koko kansakunnan elämässä.
Eräässä vaiheessa elämääni -
kävin läpi useita merkittäviä sisäisen paranemisen hetkiä, -
kun minua oltiin vihkimässä pastoriksi ja lähetystyöntekijäksi.
Sain syviä haavoja lähetystyössä. Voin kertoa siitä joskus toiste.
Mitä ikinä sinulle on tapahtunutkaan, Jeesus voi parantaa.
Käyn joka tiistai päihdekuntoutus- keskuksessa Espanjan Carmonassa.
Palvelen 35 miehelle siellä.
Siellä on todella palkitsevaa käydä.
Kun menen sinne, he tulevat juosten rukoiltavaksi.
He melkein tappelevat vuoroista.
Siellä on ihana käydä. Osalla heistä on ollut todella vaikeaa.
He ovat tehneet hirveitä asioita. On parittajia, murhaajia tai mafiosoja.
Mutta Jeesus kuoli heidän puolestaan.
Ja he rukoilevat tälläkin hetkellä.
He rukoilevat näiden kuvausten puolesta.
Kun menen kotiin, he haluavat tietää, mitä tapahtui.
Ota meihin yhteyttä.
Jos opetus tai rukous on koskettanut sinua, kerro siitä meille.
Ruudussa näkyy osoitteemme.
Hyvä.
Herra Jeesus, tule jälleen kerran.
Kulje ja siunaa jälleen.
Lisää läsnäoloasi. Kosketa kaikkia katsojia.
Mene heidän elämänsä syvimpiin ja rikkinäisimpiin paikkoihin.
Ala asettaa ennalleen ja parantaa Pyhän Henkesi voimalla.
Muuta heidän sisäistä ihmistään kaltaisuuteesi.
Anna heille ylistyksen juhlapäähine, -
iloöljyä, ja heistä tulee vanhurskauden tammia -
kirkkautesi ilmoitukseksi.
Jumalan siunatkoon sinua, kääntäköön kasvonsa sinulle -
ja antakoon rauhan, joka varjelee sydämesi ja mielesi Kristuksessa.
Jumalan siunausta.
Suomennos: TV7